text: Verdens-premiere i Fredericia
  19 september 2013 kl. 12.06
  Fredericia Teater har intet mindre end en verdenspremiere torsdag aften med opsætningen af musicalen Esaura.
  Historien bygger på en fri bearbejdning af Carl E. Simonsens roman fra 1905, "Abraham Fournais" og har paralleller til den klassiske Romeo og Julie-fortælling.
  Den udspiller sig i Fredericia efter slaget 6. juli 1849.
  Teaterdirektør Søren Møller satser på, at forestillingen er så universel, at den kan eksporteres til andre scener rundt omkring i verden.
  
  Fire år undervejs
  Forestillingen har været undervejs i fire år, og den er kommet til verden i et samarbejde mellem Broadway-komponisten John Bucchino og danske, forfatter Mads Æbeløe.
  Amerikaneren er kendt som komponist, pianist og tekstforfatter. Han er ophavsmand til flere musicals - go har skrevet sange til bl.a. Art Garfunkel, Judy Collins og Liza Minelli.Og det berømte Mormon Tabernacle Choir har optrådt med hans materiale i både Carnegie Hall, Metropolitan Operaen - og i Det Hvide Hus.
  